
ΓΙΑΝΝΗΣ ΔΡΑΓΑΣΑΚΗΣ

ΒΟΥΛΕΥΤΗΣ Β' ΑΘΗΝΩΝ                                                      
16/9/2008

Ερώτηση 

Προς τον κ. Υπουργό Οικονομίας & Οικονομικών

ΘΕΜΑ: Προσφορά από Τράπεζες off shore τραπεζικών υπηρεσιών.
Με προηγούμενη ερώτηση (αρ. πρωτ. 14/3/08) είχαμε θέσει το ζήτημα της δραστηριοποίηση ξένων τραπεζών στην Ελλάδα και της προσφοράς σειράς off shore τραπεζικών υπηρεσιών, πρακτική στις οποία επιδίδονται και ελληνικές τράπεζες. 

Επειδή μέσω των πρακτικών αυτών πραγματοποιείται συστηματική φοροδιαφυγή εις βάρος του δημοσίου τόσο σε εθνικό όσο και σε ευρωπαϊκό επίπεδο είχε ρωτηθεί το υπουργείο αν είναι εις γνώση του οι πρακτικές αυτές,  ποιες ακριβώς ελληνικές τράπεζες προσφέρουν τις εν λόγω υπηρεσίες και ποιο το εκτιμούμενο ύψος των συναλλαγών και της φοροδιαφυγής που πραγματοποιείται με τον τρόπο αυτό.

Σύμφωνα με την απάντηση του υπουργείου τα ως άνω τεθέντα ερωτήματα «διαβιβάστηκαν στις αρμόδιες ελεγκτικές υπηρεσίες του υπουργείου για διερεύνηση και κάθε απαραίτητη ενέργεια». 

Επειδή από τότε έχει ήδη παρέλθει διάστημα έξι μηνών,    
ερωτάται ο κ. υπουργός:
1) Εάν ο υπουργός είναι σε θέση να ενημερώσει τη βουλή κατά πόσον ερευνήθηκε το εν λόγω θέμα προσφορά από τράπεζες off shore υπηρεσιών.

2) Ποια τα αποτελέσματα της εν λόγω διερεύνησης; Και συγκεκριμένα: ποιες ακριβώς τράπεζες προσφέρουν σχετικές υπηρεσίες, ποιο το ύψος των συναλλαγών και ειδικότερα ποιο το ύψος της φοροδιαφυγής που πραγματοποιείται με τον τρόπο αυτό και

3) Σε ποια μέτρα έχει προχωρήσει η κυβέρνηση για την αντιμετώπιση του προβλήματος;

Ο ερωτών βουλευτής

Δραγασάκης Γιάννης
